מירוסלב ראדוליצה (בסרבית: Мирослав Радуљица; נולד ב-5 בינואר 1988) הוא כדורסלן סרבי המשחק בקבוצת ג'יאנגסו דראגונס הסינית. גובהו 2.13 מטר, והוא משחק בעמדת הסנטר. ראדוליצה גם מייצג את נבחרת סרביה בכדורסל במסגרת הבינלאומית.
קריירה מקצוענית.
ראדוליצה החל את הקריירה שלו כשחקן במחלקת הנוער של ז'לזניק בלגרד בסרביה. הוא ערך את הופעת הבכורה המקצוענית שלו בז'לזניק במהלך עונת 2005/06. הוא בילה את עונת 2006/07 בהשאלה בבוראץ' צ'אצ'אק, ולאחר מכן חזר לז'לזניק.
ב-8 ביולי 2010, ראדוליצה חתם על חוזה לחמש שנים בקבוצה הטורקית אפס פילזן, אך כמה שבועות אחרי שהתחילה העונה הושאל לאלבה ברלין, וסייע לה להעפיל לגמר הבונדסליגה. ב-25 באוגוסט 2011, ראדוליצה שוב הושאל, הפעם לפרטיזן בלגרד, לעונה אחת. הוא לא הצליח להטביע את חותמו וב-22 בספטמבר 2012 הושאל לקבוצה האוקראינית אזובמאש מאריופול.
ב-26 ביולי 2013, ראדוליצה חתם בקבוצת מילווקי באקס מליגת ה-NBA. בעונתו הראשונה ("עונת הרוקי") ראדוליצה שיחק מעט דקות במדי קבוצתו, כאשר רשם ממוצע של 9.7 דקות למשחק. ב-48 משחקים, ראדוליצה העמיד ממוצעים של 3.8 נקודות ו-2.3 כדורים חוזרים למשחק.
ב-26 באוגוסט 2014, ראדוליצה הועבר בטרייד עם קרלוס דלפינו ובחירת דראפט בסיבוב השני ב-2015 ללוס אנג'לס קליפרס תמורת ג'רד דאדלי, ובחירת דראפט סיבוב ראשון ב-2017. ב-29 באוגוסט 2014, ראדוליצה שוחרר על ידי הקליפרס.
ב-19 בספטמבר 2014, ראדוליצה חתם על חוזה לשנה אחת על-סך 1.5 מיליון דולר בקבוצת שאנדונג ליונס מהליגה הסינית. ב-23 בדצמבר 2014, ראדוליצה קנה את חוזהו ב-1.2 מיליון דולר הנותרים בחוזה לאחר שהעמיד ממוצע של 18 נקודות ו-9 ריבאונדים למשחק ב-14 משחקים בקבוצתו.
ב-8 בינואר 2015, חתם ראדוליצה על חוזה זמני ל-10 ימים במינסוטה טימברוולבס מליגת ה-NBA. ראדוליצה לא הצליח להציג יכולת משכנעת אך למרות זאת קיבל חוזה זמני נוסף ל-10 ימים, אך ב-28 בינואר שוחרר אחרי ששיחק חמישה משחקים בלבד.
ב-18 ביולי 2015, הצטרף ראדוליצה לפנאתינייקוס היוונית בחוזה עתק לשנתיים.
ב-9 ביוני 2017 חתם ראדוליצה בג'יאנגסו דראגונס מהליגה הסינית.
נבחרת סרביה.
ראדוליצה שיחק בנבחרת הנוער של סרביה, ועמה זכה במדליית הזהב באליפות אירופה עד גיל 18 ב-2005. הוא זכה גם באליפויות אירופה ב-2007 (עד גיל 19) וב-2008 (עד גיל 20). ב-2008 נבחר ל-MVP הטורניר לאחר שהוביל את הסרבים לזכייה.
כיום ראדוליצה מייצג גם את נבחרת סרביה הבוגרת. הוא החל את הקריירה הבינלאומית שלו בנבחרת סרביה הבוגרת כהיה חלק מהסגל הסרבי שזכה במדליית הכסף באליפות אירופה ב-2009. ראדוליצה גם סייע לנבחרת סרביה לזכות, שוב, במדליית הכסף במונדובאסקט 2014, תחת המאמן אלכסנדר ג'ורג'ביץ'. ב-9 משחקים באליפות העולם, ראדוליצה העמיד ממוצע של 13 נקודות ו-4.6 ריבאונדים ב-21 דקות משחק.
ראדוליצה שוב זומן לנבחרת סרביה, הפעם ב-2015, כאשר ייצג אותה באליפות אירופה. בחלק הראשון של הטורניר, סרביה שלטה ללא עוררין בבית ב' עם מאזן של 5 ניצחונות ו-0 הפסדים. בשמינית הגמר היא הדיחה את נבחרת פינלנד וברבע הגמר את נבחרת צ'כיה. למרות זאת, הסרבים נעצרו בחצי הגמר והפסידו בתוצאה 67-64 לנבחרת ליטא. במשחק על המקום ה-3 בטורניר, הפסידה סרביה למדינה המארחת, צרפת, בתוצאה 81-68. בטורניר זה הפך ראדוליצה לסנטר הפותח של נבחרת סרביה ולאחד ממובילי הקבוצה ביחד עם מילוש תאודוסיץ' ונמניה בייליצה. ראדוליצה קלע 13.5 נקודות למשחק, ולקח 5.0 כדורים חוזרים עם 61.7% אחוז מהשדה לאורך התחרות. הוא שיחק 18 דקות בממוצע למשחק ובסה"כ ב-9 משחקים.
באולימפיאדת ריו דה ז'ניירו (2016) זכה עם הנבחרת במדליית כסף.
חיסלוויצ'י
חִיסְלׇוִויצִ'י (ברוסית: Хиславичи; בפולנית: Chisławiczi; ביידיש: חאסלאוויץ או חאסלאוויטש) היא עיירה (יישוב בסגנון עירוני ) במחוז סמולנסק שבמערב רוסיה, על גדת נהר סוז', בה התקיימה עד השואה קהילה יהודית גדולה.
תולדות היישוב.
היישוב מוזכר לראשונה באמצע המאה ה-15, ובחלוקת פולין הראשונה בשנת 1772 נכלל בתחום האימפריה הרוסית. העיירה נפגעה קשות בשרפה באמצע המאה ה-19 ושוקמה הודות לנדיבות שר העיר שפתח את היער שלו לתושבים לכרות ממנו עצים בחינם לשיקום בתיהם. שרפה נוספת פקדה את העיירה בשנת 1902.
יהודי חיסלוויצ'י.
בשנים 1848–1864 כיהן כרב העיירה הרב משה נחמיה כהניו שגם הקים בעיירה ישיבה גדולה. בסוף המאה ה-19 נמנו בעיירה 3,642 יהודים מתוך 4,361 תושבים. בשנת 1900 נמנו ביישוב 3,901 יהודים. באותה תקופה, עד שנת 1904, כיהן כרב העיירה הרב אברהם יצחק משכיל לאיתן. אחריו, כיהן כרב העיירה הרב מנחם קרקובסקי, עד שנת 1910. בשנים שלאחר מכן כיהן הרב בן ציון שטרנפלד. בין מלחמות העולם נמנו בעיירה כ-2,100 יהודים, כשני שלישים מתושביה, ופעל בה בית ספר יהודי. רבים מהיהודים בעיירה, כולל הקומוניסטים שבהם הקפידו על אכילת בשר כשר ומצוות נוספות. בשנות ה-20 כיהן כרב העיירה, הרב מאיר סטולביץ.
יהודי העיירה היו ברובם מתנגדים. טרם השואה היו שני בתי כנסת של חסידים, וכנגדם שבעה של מתנגדים.
ב-16 ביולי 1941 נכבשה העיירה בידי הנאצים במהלך מבצע ברברוסה, ואלו הטילו מיד גזירות שונות על יהודיה, ובהן חובת ענידת טלאי צהוב. בהמשך מונה בעיירה יודנרט, אשר חבריו נרצחו בידי הנאצים כעבור זמן קצר.
בספטמבר 1941 רוכזו כ-800 עד 900 היהודים שנותרו בעיירה בגטו שהוקם בה, תוך שוד רכושם. יהודי הגטו הועבדו בעבודות כפייה, ובמספר הזדמנויות הצליחו להימלט ממנו מספר יהודים. בהמשך, הובאו לגטו שבעיירה יהודים מכפרי הסביבה.
בסוף ספטמבר 1941 הוצאו להורג קרוב ל-150 מיהודי הגטו, ובינואר 1942 נלקחה מהגטו קבוצת נערים ונערות ליעד לא ידוע, ממנו לא שבו.
ב-20 במרץ 1942 הובלו כ-600 עד 800 היהודים שנותרו בגטו שבעיירה לגיא סמוך לעיירה, ושם נרצחו כולם.
בין האישים ילידי העיירה נמנים הרב מנחם מנדל משקלוב, תלמידו של הגר"א, והרב יצחק חסלביצ'ר (אבי משפחת חשין), מראשוני העולים בעליית תלמידי הגר"א.
התפלגות אחידה רציפה
&lt;/math&gt;|
גבנוניות=formula_1|
צידוד=formula_2|
אנטרופיה= formula_3|
אופיינית=formula_4|
מומנטים=formula_5
התפלגות אחידה רציפה (באנגלית: Continuous Uniform distribution) היא התפלגות רציפה בה לכל הקטעים בעלי אותו אורך, הנמצאים בתומך שלה, הם בעלי הסתברות שווה.
תומך ההתפלגות האחידה הרציפה הוא קטע, ההתפלגות נתונה בעזרת שני פרמטרים, הקרויים לרוב formula_6 ו- formula_7, ומציינים את קצוות הקטע המהווה התומך, ותסומן לרוב על ידי formula_8.
מאפיינים סטטיסטיים.
מאפיינים מגדירים.
בהינתן משתנה מקרי formula_9 פונקציית צפיפות ההסתברות שלו היא:
פונקציית ההתפלגות המצטברת של המשתנה המקרי היא:
מומנטים ופונקציות יוצרות.
תוחלתו ושונותו של המשתנה המקרי formula_12 נתונות על ידי הנוסחאות:
הנוסחא למומנט מסדר formula_15 של המשתנה המקרי היא:
המומנט הממרוכז ה-formula_15-י הוא:
בפרט ניתן לראות כי המומנטים הממורכזים מסדר אי-זוגי מתאפסים. עובדה זו נובעת בקלות מהיות formula_12 סימטרי סביב הממוצע.
הפונקציה יוצרת המומנטים של המשתנה המקרי נתונה על ידי:
בדומה, הפונקציה האופיינית של המשתנה המקרי היא:
שימושים.
סטטיסטיקה תאורטית.
בסטטיסטיקה, כשמשתמשים במבחן ערך-p לבדיקת השערת אפס פשוטה, וההתפלגות של המבחן הסטטיסטי רציפה, אז ערך ה-p מתפלג אחיד בין 0 ל-1 כאשר השערת האפס נכונה.
תכנות.
לשפות תכנות רבות יש את היכולת לייצר מספרים פסבדו-אקראיים שמתפלגים אחיד לפי התפלגות אחידה סטנדרטית, וזאת תוך שימוש במחולל מספרים פסבדו-אקראיים. שימוש בעקרון דגימת ההעתקה ההופכית מאפשר כך למתכנת לקבל ערך אקראי המתפלג כרצונו. כך למשל יכול מתכנת לסמלץ פעולות כמו הטלת מטבע או קובייה.
חישוב נומרי ושיטת מונטה-קרלו.
נניח שנתונה לנו פונקציה אינטגרבילית formula_39, ורוצים לחשב את האינטגרל formula_40. אם לפונקציה formula_39 יש פונקציה קדומה ידועה, ניתן לחשב את האינטגרל תוך שימוש במשפט היסודי של החשבון הדיפרנציאלי והאינטגרלי.
כשאין זה המקרה, ניתן לחשב את האינטגרל על ידי האבחנה הבאה - האינטגרל שווה ל- formula_42 כאשר formula_43. את ערך התוחלת ניתן לקרב תוך שימוש בחוק המספרים הגדולים - מגרילים סדרת משתנים מקריים בלתי תלויים formula_44 ומחשבים את הממוצע האמפירי formula_45. אי-שוויון צ'בישב גורר ש:
בשיטה זו נהוג להשתמש בסימולציה של מערכות מורכבות בפיזיקה,כימיה והנדסה. לדוגמה, כאשר יש צורך להבין מהי ההסתברות שמערכת הנדסית תכשל, ניתן להריץ סימולציה של המערכת מספר רב של פעמים ולראות מה יחס מספר הפעמים בה המערכת נכשלה.
שגיאות קוונטיזציה.
בעיבוד אותות שגיאת קוונטיזציה היא שגיאה הנובעת מקירוב של אות אנלוגי על ידי אות דיגיטלי. עקב מספר הביטים הסופי באות הדיגיטלי, חייבת להיות שגיאה בקירוב זה - שגיאה הנובעת מעיגול או השמטה של הספרות האחרונות. כאשר עוצמת האות המקורי גדולה הרבה יותר מהביט הזניח ביותר, הקורלציה בין השגיאה לגודל האות המקורי קטנה מאוד, וכתוצאה מכך השגיאה מתפלגת, בקירוב, בצורה אחידה.
התפלגות אחידה סטנדרטית.
המקרה הפרטי המתקבל מהגבלת הפרמטרים formula_47 formula_48, נקראת התפלגות אחידה סטנדרטית, המסומנת על ידי formula_49 .
עקרון דגימת ההעתקה ההופכית גורס כי מתוך התפלגות אחידה סטנדרטית ניתן להגיע לכל התפלגות שהיא, בהנחה ופונקציית ההתפלגות המצטברת ידועה.
הסגת גבול (נזיקין)
חמיילניק